Diari Oficial de la Generalitat Valenciana


Sumari del DOGV 5131, del 09-11-2005 (2005/11010)

RESOLUCIÓ de 31 de maig de 2005, del conseller de Territori i Habitatge, per la qual s'aprova definitivament l'homologació i el Pla de reforma interior Guillem d'Anglesola del municipi de València.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11186


Data del document
:   31-05-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 31 de maig de 2005, del conseller de Territori i Habitatge, per la qual s'aprova definitivament l'homologació i el Pla de reforma interior Guillem d'Anglesola del municipi de València. [2005/X11832]
  
Vist l'expedient remés per l'Ajuntament de València, referit a l'homologació i el Pla de reforma interior de millora de l'ordenació de l'àmbit del Programa d'actuació integrada Guillem d'Anglesola, i de conformitat amb els següents
  
Antecedents de fet
  
Primer
  
El projecte es va sotmetre a informació pública en el Diari Oficial de la Generalitat Valenciana de 08.05.2000, i en el periòdic Las Provincias de 25.04.2000. Durant la tramitació de l'expedient administratiu ?en el termini d'informació pública i també amb posterioritat a l'obertura de pliques- s'han formulat diverses al·legacions, tant a les alternatives tècniques com a les proposicions juridicoeconòmiques presentades.
  
L'aprovació provisional es va produir per acord plenari de 25 d'abril de 2003.
  
Segon
  
València compta amb Pla general aprovat per la Comissió Territorial d'Urbanisme de data 28 desembre de 1988.
  
Tercer
  
El Projecte consta dels documents següents:
  
a) Homologació modificativa sectorial.
  
b) Pla de reforma interior
  
Quart
  
El Servei de Transports de la Conselleria d'Infraestructures ha emés un informe favorable supeditat que s'incloga en la planimetria el traçat del futur tramvia orbital T-6 de València.
  
Cinqué
  
La Comissió Territorial d'Urbanisme de València, en sessió celebrada el 14 d'abril de 2005, va acordar elevar al conseller de Territori i Habitatge l'homologació i el Pla de reforma interior Guillem d'Anglesola de València per a la seua aprovació definitiva; i havia d'aportar per al seu visat dos còpies del projecte que mostren el traçat del futur tramvia orbital T6.
  
Fonaments de dret
  
Primer
  
La tramitació ha sigut correcta, conforme al que establix l'art. 52, en relació amb la Disposició transitòria primera, apartat 2, de la Llei 6/1994, de 15 de novembre, de la Generalitat Valenciana, reguladora de l'activitat urbanística, i en el punt III de la instrucció de planejament 1/1996, sobre l'homologació de plans d'urbanisme a l'esmentada llei.
  
Segon
  
La documentació està completa a l'efecte del que preveu l'article 75 RPCV.
  
Tercer
  
El seu objecte és la millora de l'ordenació detallada establida pel PGOU de València per a l'àmbit del sector que delimita el PRI, a fi de reequipar l'entorn i modernitzar la destinació urbanística.
  
L'objecte fonamental de la formulació del Pla de reforma interior és la delimitació d'una unitat d'execució, que facilite l'obertura del carrer Guillem d'Anglesola.
  
Quant a les al·legacions presentades, aquestes ja han sigut convenientment estudiades pels diferents Serveis de l'Ajuntament de València, i han sigut estimades o desestimades segons els casos plantejats.
  
Els límits de la unitat d'execució són:
  
Nord: carrer Jeroni Monsoriu
  
Sud: carrers Berenguer Mallol i Ramón Marquet.
  
Est: carrer Guillem d'Anglesola, Marino Albesa i Berenguer Mallol.
  
Oest: carrers Marino Albesa, Berenguer Mallol i Guillem d'Anglesola.
  
Els paràmetres urbanístics són els següents:
  
 Segons PGOU Proposta PRI
  
Superfície total de l'àmbit 11.489,00 m² 11.489,00 m²
  
Superfície edificable (ocupació total) 2.536,00 m² 2.536,00 m²
  
Sòl Residencial (ENS-1) 2.536,00 m² 2.536,00 m²
  
Superfície zona verda pública 2.883,00 m² 2.883,00 m²
  
Superfície zona verda privada 402,00 m² 402,00 m²
  
Superfície vials 5.669,00 m² 5.669,00 m²
  
Total domini públic 8.552,00 m² 8.552,00 m²
  
Sostre edificable 15.468,00 m²t 15.706,00 m²t
  
Aprofitament tipus 1,3463 m²t/m²s 1,3670 m²t/m²s
  
A la vista del quadre exposat s'aprecia que els paràmetres urbanístics són bàsicament coincidents. L'única diferència consistix en el lleuger augment de sostre edificable justificable per l'adequació a la realitat cadastral de les parcel·les.
  
La modificació de l'ordenació que incorpora el present document no altera les determinacions de l'ordenació vigent en els aspectes regulats en l'article 17 LRAU, com es posa de manifest en el quadre anterior. No obstant això, es delimita la unitat d'execució i es determina l'aprofitament tipus, motiu pel qual s'acompanya al document l'homologació sectorial declarativa, i es complix així l'article 100 del Reglament de planejament de la Comunitat Valenciana (en endavant, RPCV). La redacció del document d'homologació resulta preceptiva, d'acord amb el que preveu la Disposició transitòria núm. 3 de la Llei reguladora de l'activitat urbanística (en endavant, LRAU).
  
Quart
  
Les determinacions contingudes en el present expedient, es consideren correctes des del punt de vista de les exigències de la política urbanística i territorial de la Generalitat Valenciana, com es recull en l'article 40 de la LRAU.
  
L'interés públic es justifica per la necessitat de completar la urbanització de l'àmbit i obrir el c/ Guillem d'Anglesola. No s'aprecia, d'altra banda, obstacle legal per a la seua aprovació definitiva.
  
Cinqué
  
El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6-e del Decret 201/2003, de 3 d'octubre, del Consell de la Generalitat Valenciana, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats i la resta de disposicions de general i de pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament l'homologació i el Pla de reforma interior Guillem d'Anglesola del municipi de València.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 31 de maig de 2005.- El conseller: Rafael Blasco Castany.